Hrvatska ima oko 17,2 posto zaposlenih u javnom sektoru, na čije se plaće izdvaja oko 10 posto BDP-a. Analiza Ekonomskog instituta potvrdila je da su zaposleni u javnom sektoru 25 posto bolje plaćeni od privatnog, piše Jutarnji list..

Analiza OECD-a o javnom sektoru pokazala je da je više od polovice zemalja OECD-a u krizi zamrznulo ili srezalo plaće državnom sektoru, dok je 15 zemalja posegnulo i za otpuštanjima.

Ukupne uštede kreću se od 0,6 do 0,8 posto BDP-a. U analizi se pritom ističe da su svi bili oprezni jer se rezanjem plaća službenika smanjuje potrošnja. No, rezovi su bili neminovni, posebice za zemlje kao što su Grčka, Portugal i Španjolska.

Najdalje je otišla Grčka s rezanjem plaća od 20 posto, ali i Češka je odradila velike reforme i plaće smanjila 10 posto, piše Jutarnji list.